b'\n_START_ARTICLE_\nBaumanets\n_START_PARAGRAPH_\nBaumanets on ven\xc3\xa4l\xc3\xa4inen mikrosatelliittien perhe. Ne on kehitt\xc3\xa4nyt moskovalainen yliopisto, Bauman-instituutti.\n_START_SECTION_\nBaumanets 1\n_START_PARAGRAPH_\nBaumanets 1 oli mikrosatelliitti, jonka kehittiv\xc3\xa4t NPO Mashinostroyeniya ja Moskovan teknillisen valtionyliopiston Bauman instituutti. Satelliitin rahoitti Ven\xc3\xa4j\xc3\xa4n avaruusj\xc3\xa4rjest\xc3\xb6. Satelliitti tuhoutui vuonna 2006 tehdyss\xc3\xa4 Dnepr-1-kantoraketin ep\xc3\xa4onnistuneessa laukaisussa.\n_START_SECTION_\nBaumanets 2\n_START_PARAGRAPH_\nBaumanets 2 on toukokuussa 2011 avaruuteen toimitetteva mikrosatelliitti. Se ei ole kopio Baumanets 1-satelliitista vaan kokonaan uutta suunnittelua._NEWLINE_Baumanets-2 on kuusikulmainen satelliitti, jonka halkaisija on 460\xc2\xa0mm ja korkeus 530\xc2\xa0mm. Satelliitin kaukokartoituskameran resoluutio on 30 metri\xc3\xa4. Satelliitti on kokonaan Bauman-instituutin opiskelijoiden suunnittelema ja rakentama. Sen s\xc3\xa4teilymittalaite on ranskalaisen Montpellier-2-yliopiston toteuttama.'